ՀԱՇՎԵՏՎՈՒԹՅՈՒՆ
ԴԱՎԻԹ ՂՈՒԼՅԱՆԻ ԳՈՐԾՈՒՂՄԱՆ ԱՐԴՅՈՒՆՔՆԵՐԻ ՎԵՐԱԲԵՐՅԱԼ

Գործուղված պաշտոնատար անձ՝ Դավիթ Ղուլյան
Գործուղված պաշտոնատար անձի զբաղեցրած պաշտոնը՝ «ՀՀ փորձագիտական կենտրոն» ՊՈԱԿ-ի տնօրեն
Գործուղման վայրը և ժամկետները՝ Ղազախստանի հանրապետություն, Աստանա, սեպտեմբերի 09-13-ը։
Հրավիրող կողմը՝ Դատափորձագիտական գործունեության ոլորտում Անկախ պետությունների համագործակցության մասնակից պետությունների համակարգող խորհրդի քարտուղարության ղեկավար՝ Դ․ Չումովիցկի։
Գործուղման նպատակը՝ մասնակցելու «Դատական փորձաքննությունը արդարադատության համակարգում. մարտահրավերներ և հեռանկարներ» միջազգային գիտագործնական համաժողովին՝ նվիրված դատական փորձաքննության համակարգի ստեղծման 75-ամյակին։
Գործուղման ընթացքը և քննարկված հարցերը․
Սեպտեմբերի 11-12-ին տեղի է ունեցեցած միջոցառումների շրջանակում՝ անցկացվել են թեմատիկ և պանելային նիստեր՝ դատական փորձաքննության արդի ուղղությունների վերաբերյալ: Մասնակիցները քննարկել են քրեագիտության և անձի նույնականացման ժամանակակից մոտեցումները, որակի ստանդարտները, փորձաքննության դերը դատական պրոցեսում, ինչպես նաև դատաբժշկական փորձաքննության և տոքսիկոլոգիայի զարգացումը:
Առանձնահատուկ ուշադրություն է դարձվել արհեստական բանականության և թվային տեխնոլոգիաների կիրառմանը, կրիպտոարժույթների և թվային ակտիվների հետազոտմանը, տեսանյութերի վերլուծությանը, գրաֆիկական պլանշետների վրա ձեռագրերի ուսումնասիրությանը, ինչպես նաև թմրամիջոցների, հոգեմետ նյութերի, դրանց նմանակների (անալոգների), պրեկուրսորների և նոր հոգեակտիվ նյութերի հայտնաբերմանը:
Քննարկվել են նաև դատափորձագիտական ֆիլոլոգիական հետազոտության, փորձագիտական գործունեության գիտամեթոդական ապահովման և ֆինանսական հատվածի թվայնացման պայմաններում հանցավոր ճանապարհով ստացված եկամուտների օրինականացման դեմ պայքարի հարցերը:
Հոբելյանական միջոցառման շրջանակներում փորձագիտական համայնքի ներկայացուցիչների և օտարերկրյա այլ հյուրերի հետ միասին մասնակցել եմ համակարգի 75-ամյակին նվիրված ծառատունկին: Ղազախստանի Հանրապետությունում դատական փորձաքննության համակարգի հիմնադրման 75-ամյակին նվիրված միջոցառումների շրջանակում պարգևատրվել եմ հուշամեդալով։
Կոնֆերանսի ավարտին այլ օտարերկրյա մասնակիցների հետ միասին այցելել եմ Աստանա քաղաքի Դատական փորձաքննությունների ինստիտուտ: Ծանոթացել եմ ինստիտուտի աշխատանքների կազմակերպմանը, այցելել լաբորատորիաներ ու աշխատասենյակներ, ինչպես նաև զննել դատական փորձաքննությունների անցկացման ժամանակ կիրառվող սարքավորումները:


«ՀՀ ՓՈՐՁԱԳԻՏԱԿԱՆ ԿԵՆՏՐՈՆ» ՊՈԱԿ-Ի 
ՏՆՕՐԵՆ՝		ԴԱՎԻԹ ՂՈՒԼՅԱՆ

